

# JÕELÄHTME VALLAVALITSUS

Riigimetsa Majandamise Keskus

[rmk@rmk.ee](mailto:rmk@rmk.ee)

04.04.2024 nr 5-5/1881

**Isikliku kasutusõiguse seadmise taotlus**

Edastame Teile taotluse Metsamarja põik T26 Neeme küla Jõelähtme vald Harjumaa (24501:001:2163, 10265850, KV76273) kinnisasjale isikliku kasutusõiguse seadmiseks Jõelähtme valla kasuks. Kinnisasja riigivara valitseja on Kliimaministeerium ja volitatud asutus Riigimetsa Majandamise Keskuse (edaspidi RMK).

Nimetatud kinnisasjale on Reaalprojekt OÜ töö nr P20013 „Metsamarja põik tee-ehituse põhiprojekt“ projektiga kavandatud avalikult kasutatava tee nimetusega Metsamarja põik rajamine. RMK kooskõlastas projekti 12.10.2022 kirjaga nr 3-1.1/2824-2.

Jõelähtme Vallavalitsus esitas Keskkonnaministeeriumile 11.02.2022 taotluse nr 5-2/1344 nimetatud kinnisasja tasuta otsustuskorras võõrandamiseks riigivaraseaduse (edaspidi RVS) § 33 lõike 1 punkti 1 alusel Jõelähtme vallale. Keskkonnaministeeriumi 13.06.2022 kirjaga nr 13-1/22/709-2 vastati, et kinnisasja otsustuskorras tasuta võõrandamist ei peetud võimalikuks, sest Metsamarja põik T26 kinnisasjal asuv teelõik oli tol ajahetkel RMK-le vajalik põhimäärusest tulenevate ülesannete täitmiseks ning kohaliku omavalitsuse vajaduste elluviimiseks on võimalik kinnistu koormata kasutusõigusega Jõelähtme valla kasuks.

Märgime täiendavalt, et kui RMK leiab täna, st 2 aastat hiljem, et Metsamarja põik T26 transpordimaa kinnisasi ei ole enam RMK-le vajalik põhimäärusest tulenevate ülesannete täitmiseks, siis Jõelähtme vald on endiselt huvitatud kinnisasja omandamisest RVS § 33 lõike 1 punkti 1 alusel. Palume teada anda, kui RMK vajadus Metsamarja põik T26 kinnisasja omada on muutunud, sellisel juhul esitab Jõelähtme vald uuesti Kliimaministeeriumile taotluse selle võõrandamiseks Jõelähtme vallale.

Lugupidamisega

(allkirjastatud digitaalselt)

Priit Põldma

abivallavanem

vallavanema ülesannetes

Lisa: Taotlus RMK valduses olevale hoonestamata kinnisasjale reaalservituudi või isikliku kasutusõiguse seadmiseks

Kätlin Rennel [katlin.rennel@joelahtme.ee](mailto:katlin.rennel@joelahtme.ee)